სოდომი და გომორი

1. **ბიბლია სოდომისა და გომორის შესახებ**

1. ისტორიულ-გეოგრაფიული მონაცემები

 **სოდომი** - ქალაქის სახელი ითარგმნება, როგორც „ალმოდებული“. **გომორი** - ქალაქის სახელი ითარგმნება, როგორც „წყალში დანთქმული“ ან „ჩაძირული“.

 სოდომი და გომორი - იორდანიის მხარის ხუთ ქალაქთაგან ორი, რომლებიც ცეცხლითა და გოგირდით განადგურდა. იორდანიის მხარის ეს ხუთი ქალაქია: სოდომი, გომორი, სეგორი (ცოღარი), ადმა (ადამაჲ) და სებეიმი (ცებოიმი). მათ შესახებ ნახსენებია დაბადებაში, 10;19: `და იქმნნეს საზღვარნი ქანენელთანი სიდონისაგან და ვიდრე შესლვადმდე გერარად და ღაზად, და ვიდრე შესლვადმდე სოდომად და გომორად“, anu ქანაანელთა საზღვარი იდო სიდონიდან გერარის მიმართულებით ღაზამდე; სოდომ-გომორი, ადმას და სებეიმი მიმართულებით ლაშაყამდე.

 ყველა ეს ქალაქი მდეარეობდა სიდომის ველზე, სადაც ეხლა მკვდარი (მლაშე) ზღვაა, დაბადება 14:1-3: `ხოლო იქმნა მეფობასა არმაფალისასა მეფისა სენარისასა, არიოქ, მეფემან სალასარისამან, და ქოდოლ, გომორის მეფემან, ელამისმან და თარგალ მეფემან წარმართთამან. ყვეს ბრძოლაჲ ვარლას თანა, მეფისა სოდომთასა, და ვარსას თანა, მეფისა გომორისა, და სენნარისა, მეფისა ადამისა, და სჳმოვორის, მეფისა სებომისა, და მეფისა ვალასა: ესე არს სეგორი. ესე ყოველნი შეითქუნეს ჴევსა მარილოვანსა, რომელ არს ზღუაჲ მარილთა~. ამგვარად, ყველა ჩამოთვლილი მთავარი შაიკრიბა სიდიმის ველზე, სადაც ეხლა მლაშე ზღვაა.

 რას წარმოადგენდნენ ეს ადგილები?

 დაბადება 13:10: `და აღმხუმელმან თუალთა თჳსთამან ლოთ იხილა ყოველი გარემო სოფლები იორდანისაჲ, რამეთუ ყოველი იყო სარწყავ, პირველ დაქცევადმდე ღმრთისა მიერ სოდომისა და გომორისა, ვითარცა სამოთხე ღმრთისაჲ და ვითარცა ქუეყანა ეგჳპტისა, ვიდრე მოსლვადმდე ზოღორად~. ანუ იორდანეს მთელი მხარე ცოღარამდე ირწყვებოდა, როგორც ბაღი უფლისა, როგორც ეგვიპტელთა ქვეყანა. ასე იყო, ვიდრე უფალი არ გაანადგურებდა სოდომსა და გომორს.

 დაბადება 14:10: `ხოლო ღელე მარილოვანი მთხრებლ მთხრებლოვან არს ასფალტოსითა“. ანუ სიდიმის ველზე უამრავი ფისის ჭა იყო.

1. **ბიბლია სოდომისა და გომორის მაცხოვრებლების შესახებ**
* **ბოროტნი და დიდად ცოდვილნი,** დაბადება 13:13: `ხოლო კაცნი სოდომთანი ბოროტნი და ცოდვილნი ფრიად წინაშე ღმრთისაჲ“. დაბადება 18:20-21: „და თქუა უფალმან ღმერთმან: ღაღადებაჲ სოდომთა და გომორთა განმრავლდა ჩემდა მომართ, ცოდვანი მათნი დიდ არიან ფრიად. გარდავიდე უკუე, ვიხილო, უკუეთუ ღაღადებისაებრ მათისა მომავლისა იქცევიან, და, უკუეთუ არა, რათა ვცნა~. ანუ გახშირდა სამდურავი სოდომსა და გომორზე ღმრთის მიმართ, მეტისმეტად დაუმძიმდათ ცოდვები.
* **ამ ქალაქებში არ მოიძებნა ათი მართალი**, რომელთა გამოც ღმერთი არ გაადგურებდა ამ ქალაქებს. დაბადება 18:23-32: `და მიეახლა აბრაჰამ და ჰრქუა: ნუ თანა წარსწყმედ მართალსა უღმრთოთა თანა და იყოს მართალი, ვითარცა უღმრთოჲ? უკუეთუ იყუნენ ერგასისნი მართალნი, წარწყმედ-ა მათ? არა ჰრიდო-ა ყოველსა მას ადგილსა ერგასისთა მართალთა ძლით, უკუეთუ იყვნენ მას შინა? არა სადა ჰყო შორის სიტყჳსა მისებრ მოკუდინებაჲ მართლისა უღმრთოთა თანა და იყოს მართალი, ვითარცა უღმრთოჲ? ნუ სადა რომელი სჯი ყოველსა ქუეყანასა, ნუ ჰყოფ სასჯელსა. და თქუა უფალმან ღმერთმან: უკუეთუ იყვნენ ერგასისნი მართალნი სოდომთ ქალაქთა შინა, დაუტეო ყოველი ადგილი მათთჳს. და მიმგებელმან აბრაჰამ თქუა: აწ ვიწყე სიტყუად უფლისა მიმართ, ხოლო მე ვარ მიწაჲ და ნაცარ. უკუეთუ შემცირდენ ერგასისნი მართალნი ორმეოცდახუთად, წარსწყმიდო-ა ორმეოცდახუთთათჳს ყოველი ქალაქი? და თქუა: უკუეთუ ვპოვნე მუნ ორმეოცდახუთნი, არა წარვწყმიდო. და შესძინა მერმე სიტყუად მისსა მიმართ და თქუა: უკუეთუ იყვნენ ორმეოცნი? და თქუა: არა წარვწყმიდო ორმეოცთათჳს. და თქუა: ნურას, უფალო, უკუეთუ ვიტყოდი-ღა: იპოვნენ თუ მუნ ოცდაათნი? და თქუა: არა წარვწყმიდო ოცდაათთათჳს. და თქუა: ვინათგან მაქუს სიტყუად უფლისა მიმართ ჩემისა და თქუა: უკუეთუ იყვნენ მუნ ოცნი? და თქუა: არა წარვწყმიდო ოცთათჳს. და თქუა: ნუ რაჲ, უფალო, უკუეთუ ვიტყოდი მერმე ერთგზის-ღა და იპოვნენ თუ ათნი? და თქუა: არა წარვწყმიდო ათთათჳს.
* **ამპარტავანნი, ღორმუცელები, უდარდელნი, არამოწყალენი და სისაძაგლის მოქმედნი,** ეზეკიელი 16 48-50: `ცხოველ ვარ მე, - ადონაი იტყჳს უფალი, - უკუეთუ ყო სოდომამან, დამან შენმან მან, და ასულთა მისთა, ვითარსახედ ჰყავ შენ და ასულთა შენთა. გარნა ესე უსჯულოებაჲ სოდომისა, დისა შენისა, ამპარტავანებაჲ და სისავსითა პურისაჲთა და იეფობითა ნუკვეულობდა იგი და ასულნი მისნი. ესე იყო მის შორის და ასულთა მისთა და ჴელსა გლახაკისა და დავრდომილისასა არა უპყრობდეს, და დიდმოქადულობდეს და ყვნეს უსჯულოებანი წინაშე ჩემსა და აღვიხუენ იგინი, ვითარცა იხილე“. ანუ სოდომელთა, გომორელთა და სხვა მიმდებარე ქალაქის მაცხოვრებელთა დანაშაული ღრთის იწნაშე იყო ამპარტავნობა, ღორმუცელობა და უდარდელობა, ღარიბ-ღატაკს ხელს არ უმართავდნენ, გამედიდურდნენ და სისაძაგლის კეთება დაიწყეს და ღმერთმაც აღგავა ისინი პირისაგან მიწისა.
1. **სოდომისა და გომორის განადგურება**

 სოდომისა და გომორის მაცხოვრებელთა უწმინდურებამ და უკანონობამ მიიყვანა ისინი ამობუგვამდე. სოდომისა და გომორის განადგურების სურათი აღწერილია დაბადება 19:15-26-ში. განსაკუთრებით ყურადღება უნდა მივაქციოთ ქალაქების დაღუპვის სურათს, დაბადება 19:24-25: `და უფალმან აწჳმა სოდომსა და გომორსა ზედა წუნწუბაჲ და ცეცხლი უფლისა მიერ ზეცით. და დააქცია ყოველნი ესე ქალაქნი და ყოველი სანახები და მოსწყდეს, ყოველნი მეფენი მის ქალაქისანი და ყოველი მცენარე ქუეყანისა“. ასევე დაბადება 19:27:29: „ხოლო აღიმსთო აბრაჰამ განთიად ადგილსა მას, სადა-იგი დგა წინაშე უფლისა. და იყო, დაქცევასა მას უფლისა მიერ ქალაქებისა მის სანახებისასა. მოეჴსენა ღმერთსა აბრაჰამ და გამოიყუანა ლოთ შორის დაქცევისა მის, რაჟამს დააქცია უფალმან ქალაქები იგი, რომელსა შინა დამკჳდრებულ იყო ლოთ“. ანუ წავიდა აბრაამი დილაადრიანად იმ ადგილისკენ და დადგა იქ უფლის წინაშე. გახედა სოდომსა და გომორს და დაინახა: კვამლი ასდის მიწას, როგორც საკირედან ავარდნილი ბოლი. როცა ამხობდა ღმერთი იმ მხარის ქალაქებს, სადაც ცხოვრობდა ლოთი, გაიხსენა ღმერთმა აბრაამი და გაარიდა ლოთი ნგრევას.

 ლოთის დამოკიდეულება მომხდართან აღწერილია დაბადება 19:30-ში: „აღვიდა ლოთ სეგორით და დაჯდა იგი მთასა ზედა და ასულნი მისნი მის თანა, რამეთუ შეეშინა დამკჳდრებად სეგორს შინა. და დაემკჳდრა ქუაბსა შინა იგი და ორნი ასულნი მისნი მის თანა“. ამგვარად აიყარა ლოთი სეგორიდან, რადგან იქ ცხოვრების ეშინოდა და მთაში, გამოქვაბულში დასახლდა თავის ორ ქალიშვილთან ერთად.

 ცნობილია, რომ სიდომის ველზე მდებარეობდა ხუთი ქალაქი: სოდომი, გომორი, სეგორი, ადმა და სებეიმი. ყველა ისინი გაანადგურა ღმერთმა თუ ზოგიერთი? ამ კითხვაზე პასუხს ვიპოვით ლოთის სოდომიდან გამოყვანის ისტორიაში, დაბადება 19:15-26:

1) ყურადღება უნდა მივაქციოთ ლოთისა და ანგელოზების საუბარს, დაბადება 19:15-22: „და ვითარ ცისკარი იქმნა, და ასწრაფობდეს ანგელოზნი ლოთს მეტყუელნი: აღდეგ, მიიყუანე ცოლი შენი და ორნი ასულნი შენნი, რომელნი გისხენ, და განვედ, რათა არა თანა წარსწყმდე უსჯულოებათა ქალაქისათა. და აღშფოთნეს და უპყრეს ანგელოზთა ჴელსა მისა და ჴელსა ცოლისა მისისასა და ჴელსა ასულთა მისთასა რიდებასა მას უფლისასა მათ ზედა. და იყო, რაჟამს გამოიყუანეს იგინი გარე და ჰრქუეს: ცხოვნებით იცხოვნე სული შენი, ნუ უკმოიხედავ უკუღმართ. ნუცა დასდგები ყოველსა შინა გარემო სოფლებთა, არამედ მთად კერძო ივლტოდე, ნუუკუე თანა შეეპყრა. და თქუა ლოთ მათდა მიმართ: გევედრები, უფალო. ვინათგან პოვა წყალობაჲ მონამან შენმან წინაშე შენსა და განადიდე სიმართლე შენი, რომელსა ჰყოფ ჩემ ზედა განრინებად სულისა ჩემისა. ხოლო მე ვერ ძალ-მიც მიწევნად მთად, ნუუკუე მეწიოს მე ბოროტი ესე და მოვკუდე. აჰა ესერა, ქალაქი ესე ახლოს არს მივლტოლად ჩემდა მუნ, რომელ არს მცირე, და მუნ განვერე, და ცხოვნდეს სული ჩემი შენ ძლით. და თქუა მან: აჰა, დამიკჳრდა პირი შენი ამასცა ზედა სიტყუასა, არა დავაქციო ქალაქი, რომლისათჳს სთქუ. ისწრაფე შენ მიწევნად მუნ, რამეთუ ვერ ჴელ-მეწიფების ყოფად საქმისა, ვიდრე შესლვადმდე შენდა მუნ. ამისთჳს უწოდა სახელი ქალაქსა მას სეგორ“.

 ღმრთის განგებით სიდომის ველის ხუთი ქალაქი უნდა განადგურებულიყო ცეცხლითა და გოგირდით: ამ მიზეზით ანგელოზებმა გააფრთხილეს ლოთი, რომ იგი არ გაჩერებულიყო იორდანიის მხარის არც ერთ ქალაქში, არამედ გაქცეულიყო მთაში. ლოთს ეშინოდა, რომ ვერ მოასწრებდა მთაში გახიზვნას და თხოვა ანგელოზებს, ნება მიეცათ მისთვის თავი შეეფარებინა სეგორს - სიდომის მხარის ხუთ ქალაქთაგან ერთ-ერთისათვის. ანგელოზები შეპირდნენ, რომ მის გამო სეგორი აღარ განადგურდებოდა, - დაბადება, 19:21: „და თქუა მან: აჰა, დამიკჳრდა პირი შენი ამასცა ზედა სიტყუასა, არა დავაქციო ქალაქი, რომლისათჳს სთქუ“.

2) ყურადღება მივაქციოთ 23-25-ე სტიხებს: „და მზე მოეფინა ქუეყანასა ზედა და ლოთი შევიდა სეგორად. და დააქცია ყოველნი ესე ქალაქნი და ყოველი სანახები და მოსწყდეს, ყოველნი მეფენი მის ქალაქისანი და ყოველი მცენარე ქუეყანისა“. ანუ განთიადისას, როდესაც ლოთი შევიდა სეგორს, აწვიმა უფალმა ციდან სოდომს და გომორს გოგირდი და ცეცხლი, დაამხო ეს ქალაქები და მთელი მხარე, ამ ქალაქების მთელი მოსახლეობა და დედამიწის აღმონაცენი. ამგვარად, აქ აღწერილია სოდომისა და გომორის განადგურება, ასევე მთელი იორდანიის მხარისა, სეგორის გამოკლებით. როგორც ვხედავთ, სოდომისა და გომორის გარდა იმ დღეს კიდევ ორი ქალაქი იქნა განადგურებული. ამის შესახებ უკვე გვიყვება ნაწყვეტი წიგნიდან მეორე რჯული 29:23: „და იყოს ქუეყანაჲ იგი მათი, ვითარცა წუნწუბაჲ და ნამწუარები ცეცხლისაჲ. ნუ იპოებინ ქუეყანასა მათსა თესლი თესვისაჲ, ნუცა საძოვარი ჴარისაჲ, და არცა აღმოსცენდეს მათ ზედა მწუანვილი თივისა და არცა აღმოჴდეს, არამედ ვითარცა დაიქცა სოდომაჲ და გომორაჲ, ადამაჲ და სებეიმი, რომელ-იგი დააქცია უფალმან ღმერთმან რისხვითა მით გულისწყრომითა რისხვისა მისისაჲთა“. ანუ გადაიბუგა მთელი მიწა, რომელზეც არ ითესება და არც არაფერი იზრდება, არანაირი ბალახი არ ამოდის.

1. **სოდომისა და გომორის სიმბოლიზმი**
2. **ეს ქალაქები გარყვნილებისა და უსჯულოების სიმბოლოები არიან,** დაბადება 18: 20-21:

„და თქუა უფალმან ღმერთმან: ღაღადებაჲ სოდომთა და გომორთა განმრავლდა ჩემდა მომართ, ცოდვანი მათნი დიდ არიან ფრიად“. რომაელთა მიმართ 9:29: „და ვითარცა-იგი წინაÁსწარ თქვა ესაია, არა თუმცა უფალმან საბაოთ დამიტევა ჩუენ თესლი, ვითარცა სოდომელნიმცა შევიქმნენით და გომორელთამცა მივემსგავსნეთ“. მიუხედავად იმისა, რომ ნაწყვეტი წიგნიდან ეზეკიელი 16:49 სოდომსა და გომორს ბრალს დებს ამპარტავნებაში, ეგოიზმსა და უდარდელობაში, სოდომისა და გომორის მაცხოვრებელთა მთავარი ცოდვა ჰომოსექსუალიზმია, რომელსაც ბიბლიაში „სისაძაგლე ღმრთის წინაშე“ (ეზეკიელი 16:50) ეწოდება. ზუსტად იმავე სიტყვით („სისაძაგლე“) არის წოდებული ჰომოსექსუალიზმი ლევიანთა 18:22-ში: „და წულისა თანა არა დასწვე საწოლითა დედებრითა, რამეთუ საძაგელ არს“. ანუ არ დაწვე მამაკაცთან დედაკაცური წოლით, რადგან ეს სისაძაგლეა ღმრთის წინაშე.

 ჰომოსექსუალური ურთიერთობები საყოველთაოდ იყო მიღებული ქანანელთათვის - წარმართი ტომებისა და ხალხებისათვის, რომლებითაც დასახლებული იყო ქანაანი. იმის შიშით, რომ მათი ცხოვრების წესი შეიძლება ებრაელებს გადაეღოთ, ღმერთმა, რომელმაც ისრაელის ხალხი აღთქმულ მიწაზე შეიყვანა, დაუბარა მათ, რომ გაენადგურებინათ ყველა ეს ხალხები, რაც, უნდა აღინიშნოს, მათ არ გააკეთეს. მაგრამ ეს აღწერილი მოვლეენებიდან საკმაოდ მოგვიანებით იყო. დაბადებაში, 15:16 აღნიშნულია, რომ „მეოთხე ნათესავი მოიქცეს აქა, რამეთუ არ-ღა სრულ ქმნილ არიან ცოდვანი ამორეველთანი აქამომდე“. ანუ მხოლოდ მეოთხე თაობაში მობრუნდებიან აქეთ, როცა აივსება ამორეველთა უკეთურებათა საწყაულიო. მაგრამ სიდომის ველის ორი ხალხის - სოდომისა და გომორის - გარყვნილებამ უკვე ყველა საზღარს გადააჭარბა.

1. **სოდომისა და გომორის დანგრევა** არის მაგალითი იმისა, თუ რა ელის უღმერთოებს: 2 პეტრე 2:6: „და ქალაქები იგი სოდომელთა და გომორელთაÁ დაწუა და დააქცია და დასაჯა და სახედ მერმეთა მათ უღმრთოთა დადავა“. იუდა 1:7: „ვითარცა სოდომოÁ და გომოროÁ და გარემოÁს მათსა ქალაქები იგი, რომელნი მათადვე სახედ ისიძვიდეს და მიდევნულ იყვნეს შემდგომად ხორცსა უცხოსა, წინა სხენან სახედ, ცეცხლისა საუკონÁსა სასჯელი მიუღებიეს“.

სოგომისა და გომორის განადგურება არის მაგალითი და მტკიცება იმისი, თუ როგორ განსჯის და სჯის ღმერთი ცოდვას.

1. **სოდომისა და გომორის განადგურება არის სოფლის დასასრულის სიმბოლო.** ლუკა 17:28-30: „და ეგრევე ვითარცა - იგი იყო დღეთა ლოთისათა: ჭამდეს და სუმიდეს, იყიდდეს და განჰყიდდეს, ნერგსა ასხმიდეს და აშენებდეს; და რომელსა დღესა განვიდა ლოტ სოდომით, აწვიმა ცეცხლი და წუნწუბი ზეცით და წარწყმიდნა ყოველნი. ესრევე იყოს დღე იგი, ოდეს ძე კაცისაÁ გამოჩნდეს“.

**სოდომისა და გომორის განადგურება იქცა პრიტჩად ხალხებში:** სხვა სიტყვებით, სოდომისა და გომორის სახელები ყოველი ხალხისათვისა საზოგადო მნიშვნელობის სახელებად იქცა, რომლებიც აღნიშნავენ უსჯულოებასა და სისაძაგლეს ღმრთის წინაშე. ესაია 1:9-10: „და არა თუმცა უფალმან საბაოთ დამიტევა ჩუენ თესლი, ვითარცა სოდომიამცა ვიქმნენით და ვითარ გომორრასმცა ვემსგავსენით. ისმინეთ სიტყვა უფლისაჲ მთავართა სოდომისათა, ეკრძალეთ შჯულსა ღმრთისასა ერი გომორრაჲსა“. ანუ, ეს მცირე ნატამალი რომ არ დაერჩინა ჩვენთვის უფალს, სოდომად ვიქცროდით, გომორას დავემსგავსებოდითო.

 იერემია 23:13-14: „და წინაწარმეტყუელთა შორის სამარიაჲსათა ვიხილენ უსჯულოებანი. წინაწარმეტყუელებდეს სახელსა ზედა ჩემსა ბაალისთჳს და შეაცთუნეს ერი ჩემი ისრაელი. და წინაწარმეტყუელთაცა შორის იერუსალემისათა ვიხილენ განსაკრთომელნი მემრუშექმნილთა და მავალთა სიცრუეთა შინა და შემწეთა ჴელთა ბოროტთასა არმოქცევისათჳს კაცადისა გზისაგან მისისა ბოროტისა. იქმნეს ჩემდა ყოველნი, ვითარცა სოდომაჲ და მკჳდრნი მისნი, ვითარცა გომორრაჲ“. ანუ წინასწარმეტყველი აღნიშნავს, რომ სამარიის წინასწარმეტყველთა შორისაც დავინახე სისაძაგლეო: ბაალის სისხლით ქადაგებდნენ და აცდუნებდნენ ჩვენს ერს - ისრაელს; იერუსალიმის წინასწარმეტყველთა შორისაც ვხედავ სიბილწესო: გარყვნილებას მისდევენ და ცრუობენ, უკეთურთა მხარი უჭირავთ, რომ არცერთი მათგანი არ მოიქცეს თავის უკეთურობისაგან. სოდომივით გახდნენ ჩემთვის ყველანი და გომორასავით მისი მცხოვრებნი.

1. **სოდომისა და გომორის უსჯულოება შეიძლება გადამეტებულ იქნეს**. მათე 10:14-15: „და უკეთუ არავინ შეგიწყნარნეს თქუენ და არცა ისმინნეს სიტყუანი თქუენნი, გამო-რაÁხვიდოდეთ მიერ სახლით, გინა მიერ ქალაქით, განიყარეთ მტუერი ფერთა თქუენთაÁ. ამინ გეტყვით თქუენ: უმოლხინეს იყოს ქუეყანაÁ იგი სოდომისაÁ და გომორისაÁ დღესა მას სასჯელისასა, ვიდრე ქალაქი იგი.“ იგივეა აღნიშნული მარკოზი 6:11-ში.
2. **ბიბლია ჰომოსექსუალიზმის ცოდვის შესახებ**
3. **ტერმინოლოგია**

 ჰომოსექსუალობა განიხილება, როგორც ლტოლვა, მიმართული იმავე სქესის პირისადმი. ქალებში ასეთ მოვლენას ლესბოსელობა ეწოდება. იმ ადამიანებს, რომლებიც მისდევენ ჰომოსექსუალური ცხოვრების წესს, უწოდებენ გეებს (gay - ეს აკრონიმია, რომელიც ინგლისურად იშიფრება როგორც «*good as you*» - ანუ „შენზე არაფრით უარესი“. ეს უბრალოდ აბრივიატურა კი არ არის, არამედ ჰომოსექსუალური მოძრაობის იდეოლოგიური ლოზუნგი); კლინიკურ პრაქტიკაში მათ „ეგოსინტონურ ჰომოსექსუალებს უწოდებენ(ტერმინი „ეგოსინტონური“ განეკუთვნება ზრახვებს, სურვილებს, აზრებს და აშ., რომლებიც თანახმიერნი არიან „მე“-სთან. ეგოსინტონური გამოვლინება ხასიათდება თავისი სექსუალური ლტოლვებისა და არჩევანების, როგორც ბუნებრივისა და საკუთარ პიროვნებაზე წარმოდგენებთან თანხმობაში მყოფის, აღქმით).

 ე.წ. სექსუალური უმცირესობები თავიანთი უფლებებისთვის ბრძოლას ადარებენ ქალთა ემანსიპაციისათვის ან რასობრივი დისკრიმინაციის წინააღმდეგ ბრძოლას. მაგრამ საქმე ისაა, რომ ქალები ან, ვთქვათ, შავკანიანები ნამდვილად ასეთნი დაიბადნენ და ვერ შეიცვლებიან. ჰომოსექსუალებთან დაკავშირებით კი, მეცნიერული თვალთახედვით, საქმე სხვადგვარადაა.

**2.**  **რით არის გამოწვეული ჰომოსექსუალიზმი, რა არის მისი მიზეზები?**

 არაგაცნობიერებული ადამიანები თვლიან, რომ ადამიანები „სიმაძღრისგან ირევიან“. პოპულარული გეი-პროპაგანდა, პირიქით ამტკიცებს, რომ ჰომოსექსუალებად იბადებიან. არც ერთი და არც მეორე მართალი არ არის. ჰომოსექსუალიზმის ჩამოყალიბება - ეს პროცესია და რა მყისიერი მოვლენა.

 ჰიპოთეზა იმის შესახებ, რომ არსებობს „ჰომოსექსუალიზმის სოციალური გენი“, რომელიც დედის «Х»-ქრომოსომით გადაეცემა, არ მტკიცდება, რაც გასაკვირი არ არის: ბიოლოგებმა ხომ დაადგინეს, რომ არა მარტო ადამიანებში - თვით უმაღლეს ძუძუმწოვრებში სქესობრივი ქცევა არ კოდირდება გენეტიკურად, არამედ არის ამა თუ იმ სწავლა-ათვისების გზით ჩამოყალიბებული ჩვევის შედეგი. შთამომავლობით შეიძლება გადაეცეს გარკვეული წყობა ხასიათისა, როელმაც გარკვეულ პირობებში, შეიძლება მიიყვანოს ინდივიდი ჰომოსექსუალიზმამდე.

 მრავალი ჰომოსექსუალი ამობს, რომ „რაც თავი მახსოვს, მე ყოველთვის ასეთი ვიყავი“. მაგრამ გამოცდილ სპეციალისტს, რომელიც მას ესაუბრება, ყოველთვის შეუძლია გამოავლინოს მომენტი, რომლიდანაც დაიწყო გადახრა, და რა განაპირობებდა ამას.

 რა ახდენს გავლენას ადამიანის ჰომოსექსუალურ მსოფლმხედველობაზე:

* დიდ როლს თამაშობს შიდა ოჯახური ურთიერთობები, მაგალითად, როდესაც ბიჭისთვის მამა არ არის მაგალითი, ხოლო დედა ზომაზე მეტად ქომაგობს მას. ასეთი ბავშვი შეიძლება ვერც მიხვდეს, თუ რა არის მამაკაცობა. ამასთან მას აღაფრთოვანებენ და იზიდავენ ისინი, რომლებშიც ეს მასში არასაკმარისად არსებული კაცობა გამოსჭვივის - სხვა ბიჭები და კაცები. ადრე თუ გვიან ეს აღტაცება იძენს ეროტიულ ხასიათს. ჰომოსექსუალიზმის რისკფაქტორი იზრდება დანგრეულ ოჯახებში, როდესაც სტრესულ ვითარებაში მყოფი შვილები მიჯაჭვულნი არიან რომელიმე მშობელს.
* ჰომოსექსუალურ ორიენტაციაზე ასევე გავლენას ახდენს თანატოლებთან ურთიერთობის ნეგატიური გამოცდილება (მეგობრების არ არსებობა და საპირისპირო სქესის პირებთან წარუმატებელი ურთიერთობები).
* ქალებში შეიძლება იგივე ხდებოდეს, მაგრამ არის ერთი გადამწყვეტი ფაქტორიც: ლესბოსელების უმრავლესობამ მამაკაცის მხრიდან განიცადეს ძალადობა ან დიდი შეურაცხყოფა, და ამის შემდეგ, უბრალოდ, ეშინიათ მამაკაცის. მათთვის განსაკუთრებით მიმზიდვეილა ქალის მზრუნველობა და სინაზე.
* ჰომოსექსუალიზმზე განსაკუთრებით დიდ გავლენას ახდენა პირველი სექსუალური გამოცდილება, განსაკუთრებით თავაშვებული ცხოვრების დროს.
* აღარ ვსაუბრობთ იმაზე, რომ ჰომოსექსუალიზმი შეიძლება იყოს გაცნობიერებული ნებაყოფლობითი არჩევანი, სხვადასხვა მოტივაციებით. ამით შოულობენ ფულს. ამით ესვრიან გამოწვევას საზოგადოებას. ამას ცდიან ცნობისმოყვარეობის გამო, მძაფრი შეგრძნებებისათვსი და ა.შ.

 მოკლედ რომ ვთქვათ, ჰომოსექსუალებად არ იბადებიან.

**3.**  **რა არის ცუდი ჰომოსექსუალიზმში: რა არის მისი მავნებლობა?**

1. **ნეგატიური ზემოქმედება ფიზიკურ ჯანმრთელობაზე.**

 ცხადია, პირველად თავში მოდის „შიდსი“ და მისი მრავალი ცნობილი თუ უცნობი მსხვერპლი. მაგრამ საქმე მარტო ეს არ არის. აშშ-ში ნეკროლოგების ანალიზის შედეგად აღმოაჩინეს, რომ „შიდსის“ არ არსებობის შემთხვევაშიც გეები 25-30 წლით უფრო ნაკლებს ცოცხლობენ, ვიდრე ჰეტეროსექსუალი მამაკაცები. ამასთან, გარდა „შიდსისა“, მათ ემუქრება კიდევ რამდენიმე ათეული სპეციფიური დაავადება. ხოლო, თუ ამას ემატება „შიდში“, მაშინ თავადაც ხვდებით, რასთა გვაქვს საქმე.

1. **ნეგატიური ზემოქმედება მორალურ ჯანმრთელობაზე.**

 დასავლეთის სტატისტიკური მონაცემებით ჰომოსექსუალისტებს შორის გაცილებით მაღალია თვითმკვლელობათა რიცხვი. საუბრობენ იმის შესახებ, რომ ისინი, საწყლეები, გამუდმებით განიცდიან საზოგადოებისაგან წნეხს., მაგრამ დასავლეთში ხომ საზოგადოება დიდი ხანია არავის დევნის? ეს ხომ ამ ქვეყნების სტატისტიკაა? მაშ რაშია საქმე? საქმე, უბრალოდ, ისაა, რომ ჰპმოსექსუალებს შორის გაცილებით მეტია უბედური ადამიანი. ასიევ აშშ-შ, სადაც სექსუალური რევოლუციის შემდეგ უკვე დაგროვდა გარკვეული სტატისტიკა, დათვლილა, რომ მხოლოდ 2%-ზე ნაკლებ გეის ყავდა 10 პარტნიორზე ნაკლები ცხოვრების განმავლობაში, მაშინ როდესაც 43% - ს -500-ზე მეტი, ხოლო 28%-ს- 1000ზე მეტი ყავდა სინი. ბუებრივია, ჰპმოსექსუალისტისთვის გააცილებით ძნელია თავისი „მეწყვილე“ იპოვოს. მაგრად განსაკუთრებული უბედურება იწყება ხანში შესვლიდან, როდესაც ისინი უკვე „მიმზიდველები“ აღარ არიან, არა ყავთ შვილები, შვილიშვილები და ა.შ.

1. **ნეგატიური ზემოქმედება საზოგადოებაე.**

 და როგორ ზემოქმედებს საზოგადოებაზე „ცისფერი“ სიყვარულის საყოველთაოდ გავრცელება? პირველ ყოვლისა, იშლება თავად ნორმის ცნება. და, აი, სედეგი: სადიზმი, მაზოხიზმი და მსგავსი გამოვლინებები უკვე აღარავის აკვირვებს - რას გაიგებ, ვინ როგორ ერთობა. დასავლეთში კი უკვე პედოფილები იწყებენ თავიანთი უფლებებისათვის ბრძოლას - აქაოდა, რითი ვართ უარესებიო. ნორმალური ადამიაები კი, პირიქით, აღმოჩნდებიან უცნაურ მდგომარეობაში: მაგალითად, მამაკაცებს შორის მეგობრობა უკვე იმტავიტვე საეჭვო მოჩანს - გეებმა ყველა დაარწმუნეს, რომ კაცებ უბრალოდ მეგობრობა არ შეუძლიათ. დასავლური საზომებით კი მასწავლებელმა ცხრაჯერ უნდა აწონ-დაწონოს, ვიდრე შეეკითხება ბიჭუნას - ყავს თუ არა მას გიოლ-ფრენდი, რადგან ბიჭუას შეიძლება აღმოაჩნდეს ბოი-ფრენდი, და ასეთმა უტაქტო შეკითხვამ შეიძლება დააზიანოს ნორჩი ფსიქიკა. აი, სადამდე დაეცა ქვეყნიერება!

 მარამ ეს ჯერჯერობით არაფერია იმ მდგომარეობასთან შედარებით, რომელშიც აღმოჩნდა ადამიანთა საკმაოდ დიდი წრე - სახელდობრ, ჰპმოსექსუალები, რომლებმაც მოისურვეს დაუბრუნდენ ნორმალური ცხოვრების წესს. ძალიან ცოტაა ისეთი ადგილი, სადაც მათ შეუძლიათ კვლიფიციურად დაეხმარონ; ჩვეულებრივ მათ ესმით: „რატომ? ეს ხომ შენი ბუნებაა! იყავი ისეთი, როგორიც ხარ და იხარე ამით!“ მათ კი, უბედურებს, ნორმალური ოჯახი და შვილები უნდათ. ასე ხდება, ჩვეულებრივ, იმ საზოგადოებაში, რომელსაც არ აქვს მორალური ორიენტირები და ზნეობრივი ჩარჩოები, რომლის მიხედვითაც ჰპმოსექსუალიზმი დიდი ცოდვაა და მისგან განთავისუფლება, უპირველეს ყოვლისა, სულიერ ფერისცვალებას უკავშირდება.

**4.**  **ბიბლიური თვალსაზრისი ჰომოსქსუალიზმის შესახებ**

1. **ძველაღთქმისეული სწავლება ქორწინებისა და სქესთა ურთიერთობის შესახებ.**

 ბიბლიაში გადმოცემულია ოჯახისა და ქორწინების საფუძვლების შესახებ.: დაბადება 2:18-24: „და თქვა ღმერთმან: არა კეთილ არს ყოფად კაცისა ამის მარტოსა, უქმნეთ მაგას შემწე, მსგავსი მაგისი. და და-ვე-ჰბადა უფალმან ღმერთმან ყოველი მჴეცი ველისაჲ ყოველი მფრინველი ცისაჲ და მოიყვანნა იგინი ადამისა ხილვად და ყოველთა მშჳნვიერთა ცხოველთა, რომელიცა უწოდა ადამ, იგი არს სახელი მათი, რაჲძი უწოდოს მათ. და ყოველი, რომელი უწოდა მათ ადამ სახელები ყოველთა საცხოვართა და ყოველთა მფრინველთა ცისათა და ყოველთა მჴეცთა ქვეყანისათა, ხოლო ადამისი არა ეპოვა შემწე მსგავსი მისი. დასდვა ღმერთმან განკჳრვებაჲ ადამს და დააძინა: მოიღო ფერცხალი ერთი გუერდისა მისისა. და აღმოუვსო ჴორცითა მის წილ. და აღუშენა უფალმან ღმერთმან გუერდი, რომელ მოიღო ადამისგან, ცოლად და მოიყვანა იგი ადამისსა: და თქვა ადამ: აწ ესე ძუალი ძუალთა ჩემთაგანი და ჴორცი ჴორცთა ჩემთაგანი. ამას ეწოდოს ცოლ, რამეთუ ქმრისა მისისაგან გამოღებულ იქმნა იგი. ამისთჳს დაუტეოს კაცმან მამაჲ თვისი და დედა თვისი და შეეყოს ცოლსა თვისსა“.

 უფალმა განსაზღვარა ოჯახი, როგორც კაცისა და ქალის კავშირი. ქვემოთ მოყვანილია რამდენიმე მიზეზი, თუ რატომ განაჩინა მან ეს სახელდობრ ასე:

* პირველ რიგში, ჩვენი სხეულები ისეა მოწყობილი, რომ ქალის სხეულის ანატომია ავსებს კაცის სხეულის ანატომიას, და პირიქით.
* მეორეც, კაცისა და ქალის კავშირის წარმოებული - შთამომავლობაა. ჰომოსექსუალურ კავშირს არ შეუძლია აღასრულოს ღმრთის კურთხევა: ინაყოფიერეთ და იმრავლეთ დაბადება 1:28: „და აკურთხნა იგინი ღმერთმან მეტყუელმან: აღორძნდით და განმრავლდით“.
* მესამე, ღმერთმა განუსაზღვრა კაცსა და ქალს თავთავიანთი (ერთმანეთისაგან განსხვავებული) როლები ოჯახში, რომელთა აღსრულებაც განაპირობებს ოჯახური კავშირის განმტკიცებას. როგორც ცნობილია დაბადებიდან 2:118, ცოლი შეიქმნა, როგორც კაცის სრულყოფილი შემწე.

 ამას გარდა, უნდა გვახსოვდეს, რომ ღმერთმა შექმნა ადამი და ევა, და არა ადამი და სევა. თუკი ღმერთისთვის სულ ერთი იქნებოდა, ვინ ვისთან დაამყარებდა ინტიმურ კავშირს, მაშინ არ იქნებოდა ნაბრძანები, რომ მიატოვებს კაცი დედ-მამას და მიეწებება თავის დედაკაცს, რათა ერთხორცად იქცნენ, - დაბადება 2:24: „ამისთჳს დაუტეოს კაცმან მამაჲ თვისი და დედა თვისი და შეეყოს ცოლსა თვისსა“. ცოლი და ქმარი ერთხორც იქმნებიან, რადგან ევა აღებულია ადამის სხეულიდან (დაბადება 2:23-24): „და თქვა ადამ: აწ ესე ძუალი ძუალთა ჩემთაგანი და ჴორცი ჴორცთა ჩემთაგანი. ამას ეწოდოს ცოლ, რამეთუ ქმრისა მისისაგან გამოღებულ იქმნა იგი. ამისთჳს დაუტეოს კაცმან მამაჲ თვისი და დედა თვისი და შეეყოს ცოლსა თვისსა“. სწორედ ამიტომ იწოდება ჰომოსექსუალირი კავშირები ბიბლიაში „შედგომად ხორცთა უცხოსა“ (იუდა 1:7).

 უფალმა რმერთმა თავისი სიტყვით მკაფიოდ აკრძალა ჰომოსექსუალური კავშირები:

**ლევიანთა 18:22**: „და წულისა თანა არა დასწვე საწოლითა დედებრითა, რამეთუ საძაგელ არს“.

**ლევიანთა 20:13**: „რომელი დაწვეს წულისა თანა საწოლითა დედებრ, რამეთუ საძაგელი ქმნეს ორთავე, სიკუდილით მოწყდენ, რამეთუ თანამდებ არიან“. ვინც მამაკაცთან დაწვება ისე, როგორც ქალთან წვებიან, სიბილწეს ჩაიდენენ ორივენი და უნდა მოკვდნენ, - მათზეა მათი სისხლი.

1. **ახალი აღთქმის სწავლება ქორწინებისა და სქესთა ურთიერთობის შესახებ.**

**იესო ქრისტე**: ქორწინებაზე საუბრისას, იესო ქრისტე მიუთითებდა ძველი აღთქმის სწავლებაზე, კერძოდ, დაბადებაზე.

**მათე 19:4-6**: „ხოლო იესო მიუგო და ჰრქუა მათ: არა აღმოგიკითხავსა, რამეთუ რომელმან დაჰბადა დასაბამსა, მამაკაცად და დედაკაცად შექმა იგინი? და თქუა: ამისთვის დაუტეოს კაცმან მამაÁ თვისი და დედაÁ თვისი და შეეყოს ცილსა თვისსა და იყვნენ ორივე იგი ერთ ხორც. ვითარცა არღარა არიან ორ, არამედ ერთ ხორც. აწ უკუე რაომელნი-იგი ღმერთმან შეაუღლნა, კაცი ნუ განაშორებნ“.

**მარკოზი 10:6-8**: „ხოლო დასაბამითგან დაბადებისაÁთ მამაკაცად და დედაკაცად შექმნა იგინი ღმერთმან. ამისთვის დაუტეოს კაცმან მამაÁ თვისი და დედაÁ თვისი და შეეყოს ცოლსა თვისსა. და იყვენ ორივენი იგი ერთ ხორც, ვითარცა არღარა არიან ორ, არამედ ერთ ხორც“.

**მოციქულლთა ეპისტოლეები.**

**1 კორინთელთა 6:9-10**: „ანუ არა უწყითა, რამეთუ ცრუთა სასაუფეველი ღმრთისაÁ ვერ დაიმკვიდრონ? ნუ სცთებით: არცა მეძავთა, არცა კერპთმსახურთა, არცა მემრუშეთა, არა ჩუკენთა, არცა მამათმავალთა, არცა ანგაჰრთა, არცა მპარავთა, არცა მომთვრალეთა, არცა მაგინებელთა, არცა მტაცებელთა სასუფეველი ღმრთისაÁ არა დაიმკვიდრონ“.

**1 ტიმოთე 1:9-10**: „უწყი ესე, რამეთუ მართალსა სჯულ არა უც, არამედ უსჯულოთა და ურჩთა და უსახურებელთა და ცოდვილთა, უღირსთა და ბილწთა, მამის მაგინებელთა და დედის მაგინებელთა, კაცის მკვლეთა, მეძავთა, მამათ-მავალთა, კაცის მსყიდველთა, მტყუვართა, ცრუ-ფიცთა და სხუა, რომელიცა რაÁმე სიცოცხლისა ამის მოძღურებასა უხდების“.

სქესთა ჰომოსექსალური ურთოერთობები - ეს ცოდვაა, რომელსაც უფალი ღმერთი სამსჯავროზე განსჯის. მაგრამ არ უნდა დავივიწყოთ, რომ ამ ცოდვით დაცემულნი თავისი უსჯულოების ნაყოფს ჯერ კიდევ სიცოცხლეშივე მოიმკიან, ღებულობენ ჯეროვან სასჯელს თავისი ცდომილების გამო. **რომაელთა 1:26-27**: „ამისთვის მისცნა იგინი ღმერთმან ვნებასა მას გინებისასა; რამეთუ დედათა მათთა გარდაცვალეს ბუნებისა იგი წესი არაბუნებად. ეგრეცა მამათა მათთა დაუტევეს ბუნებისა იგი წესი დედათაÁ, განხურდეს გულის თქუმითა მათითა ურთიერთას; მამანი მამათა თანა სარცხვინელსა იქმოდეს, და კუალად-საგებელი იგი, რომელ ჯერ-არნ საცდურისა მათისაÁ, ურთიერთას მიიღონ“.

 ამას გარდა მოცემული ნაწყვეტი იმას მოწმობს, რომ ჰომოსექსუალიზმი, პირველ ყოვლისა, არის „არაბუნებრივი“ მოვლენა, ანუ ანომალია. მეორც, ჰომოსექსუალიზმი არის არა გენეტიკური აშლილობა, არამედ გადაცდომა, „საცდური“, ანუ თავის მოტყუება.

 ჰომოსექსუალიამის მიზეზი უღმერთობაა: **რომაელთა 1:28**: „და ვითარცა არა გამოიცადეს ღმერთი, რაÁთამცა აქუნდა მეცნიერებით, მისცნა იგინი ღმერთმან გამოუცდელსა მას გონებასა საქმედ უჯეროÁსა“. ანუ, თავიანთი უღმერთობის გამო, იმისათვის, რომ არ იღწვოდნენ, რათა ქონოდათ ღმერთი მეცნიერებით, ანუ გონებაში, ამიტომაც მისცა ისინი ღმერთმა უკუღმართ გონებას - ეკეთებინათ უჯერო საქმეები.

 ბიბლიაში ჰომოსექსუალიზმი და სხვა სექსუალური გარყვნილება შედარებულია და გათანაბრებულია ძაღლთა შლეგ ქცევასთან. ძველაღთქმისეულ დროში სექსუალურად გარყვნილები „ძაღლებად“ იწოდებოდნენ: **მეორე რჯული 23:17-18**: „არ იყოს მეძავი ქალი ისრაელის ქალებს შორის და მეძავი კაცი ისრაელის ვაჟებს შორის. არანაირი აღთქმისათვის არ შეიტანო სამეძაო გასამრჯელო და ძაღლის ფასი უფლის შენი ღმერთის სახლში, რადგან ორივე ეს სისაძაგლეა უფლის, შენი ღმერთისათვის“.

**გამოცხადება 22:14-15**: „ნეტარ არიან, რომელნი იქმოდიან მცნებათა მისთა, რაÁთა იყოს ხელმწიფებაÁ მათი ძელსა მას ზედა ცხორებისასა, და ბჭეთა მათ მიერ შევიდენ ქალაქად. გარე იყვნენ ძაღლნი და მწამლველნი და მეძავნი და კაცის-მკლველნი და კერპთ-მსახურნი და ყოველნი მოყვარე და მოქმედი ტყუილისაÁ“.

**5. როგორი უნდა მოვეპყროთ გეებს**

როდესაც ქრისტესთან მოიყვანეს ქალი, მხილებული გარყვნილებაში, მან არ იწყო არც მისი გამართლება, არც მისი გამტყუნება. იესომ უთხრა მას: წადი და აღარ სცოდო. შემდგომში იგი მისი ერთგული მოწაფე გახდა.

 ჰომოსექსუალიზმი, ისევე, როგორც სიძვა-მრუშობა, არის მისი სახესვაობა. ჩვენ, ქრისტიანებს, უნდა გვძულდეს ცოდვა, მაგრამ ღვთიურ სიყვარულს ვიჩენდეთ ცოდვილთა მიმართ. ეს არ ნიშნავს, რომ ჩვენ ხელს ვუწყობდეთ ცოდვილ ცხოვრების წესს და ვაქეზებდეთ ცოდვილებს თავიანთ ცოდვაში. აუცილებელია გვახსოვდეს, რომ უფალ ღმერთს შეუძლია გაანთავისუფლოს მონანული ცოდვილი ჰომოსექსუალიზმის ცოდვისაგან.

 ყურადღება მივაქიოთ მოციქულ პავლეს სიტყვებს **კორინთელთა 6:9-11**: „ანუ არა უწყითა, რამეთუ ცრუთა სასაუფეველი ღმრთისაÁ ვერ დაიმკვიდრონ? ნუ სცთებით: არცა მეძავთა, არცა კერპთმსახურთა, არცა მემრუშეთა, არა ჩუკენთა, არცა მამათმავალთა, არცა ანგაჰრთა, არცა მპარავთა, არცა მომთვრალეთა, არცა მაგინებელთა, არცა მტაცებელთა სასუფეველი ღმრთისაÁ არა დაიმკვიდრონ. და ესრეთ ოდესმე იყვენით: არამედ განიბანენით, არამედ განიწმიდენით, არამედ განჰმართლდით სახელისა უფლისა იესოÁსითა და სულითა ღმრთისა ჩუენისაÁთა“. როგორც ვხედავთ, ჰომოსექსუალიზმისაგან განთავისუფლება - ეს რეალობაა, რომელი ძალუძს მაცხოვარ იესო ქრისტეს.

 ღმრთისათვის ყოველი ადამიანი, მიუხედავად მისი ორიენტაციისა, უსაზღვროდ ძვირფასია. ღმერთი მოკვდა, რათა ყველა ჩვენთაგანისთვის მოენიჭებინა ცოდვისაგან განთავისუფლება და საღმრთო მშვიდობა, რათა სასოწარკვეთისაგან განაწამებმა სულებმა მოიხვეჭონ სიმშვიდე და სიხარული. ღმერთი მზადაა, მიიღოს ნებისმიერი მონანული ცოდვილი, ამიტომ ჩვენ - ქრისტიანებმა - უნდა დავამოწმოთ ცოდვილების წინაშე ქრისტეს გამომხსნელი მსხვერპლის შესახებ. შესაძლოა, ვინმეს გული გამოეხმაუროს ამას, და იქნება კიდევ ერთი მიტევება, და იქნება კიდევ ერთი ახალი სიცოცხლე.